text: Påsat brand i rækkehus er ifølge politiet opklaret
  12 september 2016 kl. 11.34
  Efter afhøring af en 14-årig dreng i forbindelse med en brand i Rødekro betragter Syd- og Sønderjyllands Politi sagen som opklaret.
  En 14-årig dreng fra Rødekro blev søndag aften tilbageholdt af politiet efter en brand i et rækkehus i Kirsebærparken.
  Ifølge politiet så opførte den 14-årige dreng sig mistænkeligt, og samtidig var der flere tegn på, at branden den var påsat.
  - Inde i huset kan vi se, at branden har flere arnesteder, oplyser politikommissær Henning Marcussen fra lokalpolitiet i Aabenraa til TV SYD.
  Den 14-årige dreng blev taget med på stationen, og samtidig blev de sociale myndigheder kontaktet. De har nu overtaget sagen, og der bliver ifølge Henning Marcussen ikke rejst en straffesag.
  - Det er nu op til de sociale myndigheder at finde ud af, hvad der skal ske videre i sagen, siger Henning Marcussen til TV SYD.
  Den 14-årige dreng boede ikke selv i huset, men politiet ønsker at kommentere, om han har en relation til beboeren i rækkehuset eller på et eventuelt motiv.
  KLIK og se mere tv på localeyes.dk
  Branden i rækkehuset blev hurtigt slukket, og derfor skete der ikke store skader.
  